לוי ביליג

לוי (לואיס) בִּילִיג (Billig;‏ 1897 – 21 באוגוסט 1936) היה איש חינוך, מזרחן, אחד המרצים הראשונים במכון למדעי המזרח באוניברסיטה העברית וחבר ועדת הבחינות הממשלתית. נרצח במהלך פרעות תרצ"ו. ביליג נולד בלונדון, אנגליה, בן לדב (ברנרד). ביליג היה בן יחיד עם שלוש אחיות, וגדל והתחנך במשפחה יהודית-ציונית יוצאי רוסיה. לאחר שסיים בהצטיינות את לימודיו היסודיים והתיכוניים, המשיך ללימודיו הגבוהים באוניברסיטאות לונדון וקיימברידג', בתחומים פילולוגיה, לימודים קלאסיים, מזרחנות ולימודי יוונית וגרמנית. בהמשך למד שפות שמיות, ובעיקר את השפה הערבית. ביליג סיים בהצטיינות את לימודיו וקיבל את תואר המאסטר בספרות לטינית ויוונית בשנת 1920, לאחר מכן, הוצעה לו כהונה כמרצה באנגליה, אולם נענה בשנת 1926 להזמנה מפרופ' יוסף הורוביץ להיות מרצה לשפה וספרות ערבית במכון למדעי המזרח שבסמוך לפקולטה למדעי הרוח באוניברסיטה העברית בירושלים, לאחר הסכמתו הפך למרצה הראשון במכון. ביליג היה חבר בברית שלום. בפעילותו במכון חקר את הזרם השיעי באסלאם וייצג את האוניברסיטה בקונגרסים בינלאומיים למזרחנים בשנים 1928 (לונדון) ו-1931 (ליידן, הולנד), וכן היה חבר מערכת ב"פלסטיין אוריינטל סוסייטי" ובוועדת הבחינות הממשלתית. בשנת 1930 יצא בסבב ספריות לעיראק וממלכת פרס, במטרה לחפש ספרים עבור מחקרו בכת השיעים. באותה השנה הוציא ביליג מקראה וספר לימוד בערבית שכתב וליקט, יחד עם אבינועם ילין (בנו של דוד ילין), בשם "ליקוטי קריאה בלשון הערבית". בתחילת המרד הערבי הגדול, בבוקר ג' באלול תרצ"ו, נורה ביליג למוות על ידי מתנקש ערבי מהכפר סילוואן, בחדרו בביתו של פריץ סימון (מפקד המקום מטעם "ההגנה"), בשעה שפרצה כנופיה לשכונת הפקידים - בין המחנה הצבאי ותלפיות בדרך לארמון הנציב. בעת הרצח עבד ביליג על מחקרו בתולדות התרבות הערבית. ביליג היה בן 39 במותו. נקבר בבית העלמין בהר הזיתים. הותיר אחריו הורים ואחיות. לאחר מותו, קיימה האוניברסיטה העברית ימי לימוד לזכרו ופתחה בקרן בסך 500 לירות שפירותיה ישמשו פרס עבור תלמידים במדעי המזרח. לקוטי קריאה בלשון הערבית: לתלמידי בת"ס וללומדים מעצמם, יחד עם אבינעם ילין, לונדון: מקמילן, 1930. מהד’ ב, בצירוף שאלות, ערוכה בידי אביבה טורובסקי-לנדמן, חיפה: בית הספר הריאלי העברי, תש"ג. مختارات القراءة فى اللغة العربية: للمدارس والطلبة, יחד עם אבינעם ילין, לונדון: מקמילן, 1930 'ביליג, לוי', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 536. (הספר בקטלוג ULI) רשימת הפרסומים של לוי ביליג, בקטלוג הספרייה הלאומית לוי ביליג, באתר לזכר האזרחים חללי פעולות האיבה אישיות החודש, באתר הר הזיתים כרטיס הקבר של לוי ביליג, באתר הר הזיתים קורבן של מחקרו, בגיליון סגולה מס' 16 ד"ר לוי ביליג, דבר, 21 באוגוסט 1936 דברי הספד של י. ל. מאגנס, אחרי מטתו של ד"ר לוי ביליג, דבר, 24 באוגוסט 1936 לוי ביליג פרופ' האוניברסיטה העברית נרצח בשעת כתיבת מחקר ערבי, דבר, 21 באוגוסט 1936 יזכור ישראל את חלליו קדושי תרצ"ו בארץ-ישראל, דבר, 25 בספטמבר 1936 פאלקור [סוכנות ידיעות], לזכר לוי ביליג, דבר, 26 באפריל 1937 לזכר לוי ביליג, דבר, 2 בספטמבר 1938 כינוס מדעי במלאות 10 שנים למות לוי ביליג, דבר, 26 באוגוסט 1946 קורבן מחקרו אתר הר הזיתים לוי ביליג (1897-1936), דף שער בספרייה הלאומית Lewis Billig, Arabic Scholar Shot Dead While at Studies, The Palestine Post, 23 באוגוסט 1936, המשך Dr. Magnes's Eulogy, Tribute to Lewis Billig, The Palestine Post, 23 באוגוסט 1936 The Funeral, The Palestine Post, 23 באוגוסט 1936 Anniversary of Levi Billig's Death, The Palestine Post, 11 באוגוסט 1937 Memorial Lecture for Lewis Billig, The Palestine Post, 18 באוגוסט 1939